**Documente necesare și obligatorii**

**pentru înscrierea la concursul pentru ocuparea funcțiilor de**

**director și director adjunct de la Palatul Național al Copiilor**

(conform Art. 9 (1) din Metodologia privind organizarea și desfășurarea concursului

pentru ocuparea funcțiilor de director și director adjunct din unitățile de învățământ preuniversitar,

aprobată prin OMENCȘ nr. 5080 din 31.08.2016)

a) cerere/cereri de înscriere completată/completate electronic potrivit modelului prevăzut în anexa nr. 1 din metodologie;

b) cartea de identitate;

c) certificatul de naştere şi, dacă este cazul, certificatul de căsătorie;

d) hotărârile judecătoreşti/alte documente pentru persoana care şi-a schimbat numele din diferite motive, dacă este cazul;

e) actele de studii: diplomă de licenţă/absolvire a studiilor universitare, foaie matricolă/supliment de diplomă;

f) documentul care atestă calitatea de membru al corpului naţional de experţi în managementul educaţional;

g) ultimul document de numire/transfer/repartizare ca titular în învăţământul preuniversitar;

h) certificatul ultimului grad didactic obținut sau diploma de doctor/adeverința care atestă obţinerea titlului de doctor, după caz;

i) adeverinţă/adeverinţe care atestă obţinerea calificativelor "Foarte bine" în ultimii 4 ani şcolari anteriori anului şcolar în care se desfăşoară concursul, lucraţi efectiv la catedră în funcţii didactice sau în funcţii de conducere din unităţi de învăţământ/inspectorate şcolare/casele corpului didactic/Palatul Naţional al Copiilor/Ministerul Educaţiei Naţionale şi Cercetării Stiinţifice ori în funcţii de îndrumare şi control din inspectorate şcolare/funcţii de specialitate specifice în Ministerul Educaţiei Naţionale şi Cercetării Stiinţifice, indiferent de perioada în care candidatul și-a desfășurat activitatea, corespunzătoare funcţiilor îndeplinite în perioada respectivă;

j) adeverință/adeverinţe care atestă că nu a fost sancționat disciplinar în ultimii 4 ani şcolari anteriori anului şcolar în care se desfăşoară concursul, lucraţi efectiv la catedră în funcţii didactice sau în funcţii de conducere din unităţi de învăţământ/inspectorate şcolare/casele corpului didactic/Palatul Naţional al Copiilor/Ministerul Educaţiei Naţionale şi Cercetării Stiinţifice ori în funcţii de îndrumare şi control din inspectorate şcolare/funcţii de specialitate specifice în Ministerul Educaţiei Naţionale şi Cercetării Stiinţifice, indiferent de perioada în care și-a desfășurat activitatea;

k) cazier judiciar;

l) certificat medical eliberat în temeiul prevederilor art. 234 alin. (1) din Legea educației naționale nr. 1/2011, cu modificările și completările ulterioare, conform Ordinului ministrului educației și cercetării științifice și al ministrului sănătății nr. 3.177/147/2015 privind aprobarea formularului specific al certificatului medical necesar pentru încadrarea și menținerea într-o funcție de conducere sau de îndrumare și de control din învățământul preuniversitar;

m) declaraţiile pe propria răspundere care să ateste că nu a avut statutul de „lucrător al Securităţii” sau „colaborator al Securităţii” şi că nu se află într-una din situaţiile de incompatibilitate prevăzute la art. 3 alin. (9), art. 4 sau art. 5 din metodologie;

n) curriculum vitae Europass, conform modelului elaborat prin Decizia 2241/2004/EC a Parlamentului European și a Consiliului din 15 decembrie 2004 de instituire a unui cadru comunitar unic pentru transparența calificărilor și competențelor (Europass), potrivit modelului prevăzut în anexa nr. 2 din metodologie, la care se anexează documente doveditoare care să susţină declaraţiile din curriculum vitae;

o) scrisoarea de intenţie în care candidatul prezintă cum apreciază că răspunde criteriilor de competenţă, expertiză, profil personal şi atribuțiilor funcţiei de director/director adjunct la unitatea de învăţământ pentru care candidează;

p) oferta managerială pentru Palatul Național al Copiilor pentru care candidează;

q) declarație pe propria răspundere privind veridicitatea conținutului documentelor din dosarul de înscriere la concurs, conform modelului prevăzut în anexa nr. 9 din metodologie.